Datatilsynet bliver bestormet af anmeldelser og spørgsmål: »Det er rigtig godt, at vi har så travlt« - FINANS
Datatilsynet bliver bestormet af anmeldelser og spørgsmål: »Det er rigtig godt, at vi har så travlt«
Efter de nye og strengere dataregler trådte i kraft for et halvt år siden er Datatilsynet blevet løbet over ende med sager. Men det er kun godt med opmærksomhed om problemet, siger tilsynets direktør.
03.12.2018 kl. 11:00
Efter mange år som en lidt ufarlig institution uden store beføjelser til at straffe datasyndere, har Datatilsynet i et halvt år nu haft en hel anden muskelkraft til rådighed, når der skal uddeles ørefigner.
Den 25. maj trådte nye, fælles EU-regler i kraft om databeskyttelse med mulighed for bøder på op til 150 mio. kr. – eller endnu mere, hvis det er en stor koncern med en milliardomsætning, der skal straffes. ..